તંત્રની ઐસી કી તૈસી સમજવાવાળાને ખબર છે કે રજાનાં દિવસે અધિકારીઓ ક્યાં આવવાના છે ? જેથી અમદાવાદ કરતાં ગાંધીનગરમાં વેપારીઓ બેફામ બન્યા હોય તેમ ભાવોમાં પણ ભારે ભડકો કરી દીધો છે. ગુજરાતમાં સૌથી મોંઘા દાટ ભાવે વેચાતા હોય ફાફડા અને જલેબી તો ગુજરાતનું પાટનગર ગાંધીનગર છે. ગાંધીનગરમાં ફાફાડ જલેબી ખાવાવાળા અને અડધી પેટીથી લઈને દોઢ પેટીનો પગાર મેળવતા કર્મચારીઓને કોઈ પૈસાની ગણતરી નથી તેવી સપનામાં રાખતા વેપારીઓને ૨૦૧૮ના વેપાર ધંધામાં ત્યારે નુકશાની સહન કરવાનો વારો આવ્યો છે. હવે ઘરે ઘરે ફાફડા જલેબીનાં સ્ટોલોના માંડવાનો બિલાડીની ટોપની માફક ફૂટી નીકળ્યા હોય તેમ ગુજરાતનું પાટનગર લૂંટવા માટે અને સારા એવા ઉંચા ભાવે ગ્રાહકોને પધરાવવા માટેનું આદર્શ સ્થળ બન્યું છે. પણ હવે પાટનગરમાં પણ રહેવાસીઓ આવા ઉચા દામ લઈને પધરાવતા વેપારીઓથી ચેતી ગયા હોય તેમ અગાઉથી આગોતરૂ આયોજન કરીને અમદાવાદ, દહેગામ, માણસા, કલોલથી ખરીદી કરવાનું વિચારે છે.